გიორგი დევდარიანი

გიორგი დევდარიანი (დ. 8 დეკემბერი, 1972, თბილისი) — ქართველი ფეხბურთის მწვრთნელი.

გიორგი დევდარიანმა პროფესიული სამწვრთნელო კარიერა 2002 წელს საფეხბურთო კლუბ „თბილისში“ დაიწყო, რომელშიც 2004 წლის ივლისამდე მუშაობდა. 2011 წელს სათავეში ჩაუდგა თბილისის „დინამოს“ მეორე გუნდს. ერთი წლის თავზე „დინამოს“ მთავარი გუნდის მწვრთნელი გახდა. 2012 წლის ოქტომბრიდან 2013 წლის მარტის ჩათვლით გიორგი დევდარიანი საქართველოს 17-წლამდე ფეხბურთელთა ნაკრებში მუშაობდა. მისი თავკაცობით ახალგაზრდა ქართველმა ფეხბურთელებმა ლუქემბურგისა და შოტლანდიის 17-წლამდე ფეხბურთელთა ნაკრები დაამარცხეს, ჯგუფიდან მეორე პოზიციით გავიდნენ. ელიტ-რაუნდში ირლანდიელი თანატოლები სამი უპასუხო გოლით განადგურეს, თუმცა სერბეთთან და ავსტრიასთან დამარცხდნენ, ელიტრაუნდის ჯგუფი კი ბოლო ადგილით დაასრულეს. 2013 წლის ივნისიდან გიორგი დევდარიანი გორის „დილას“ თავკაცი გახდა და შეძლო გუნდი ევროპის ლიგის პლეი-ოფამდე გაეყვანა, მისი გუნდი ვენის „რაპიდთან“ დამარცხდა. ამავე წლის ოქტომბერში „დილას“ მწვრთნელის პოსტი დატოვა/ 2014 წლის აგვისტოდან 2015 წლის ივლისამდე წვრთნიდა საქართველოს 19 წლამდელთა ნაკრებს. 2015 წლის ივლისიდან, „ტრაბზონსფორის“ მთავარ მწვრთნელად შოთა არველაძის დანიშნვის შემდეგ, მისი თანაშემწეა.დევდარიანი “ტრაბზონში” იმუშავებს, საინფორმაციო სააგენტო „მსოფლიო სპორტი“, 7 ივლისი, 2015.

 რესურსები ინტერნეტში 
 პროფილი Soccerway-ზე  
 პროფილი Transfermarkt-ზე  
 პროფილი სფფ-ის ოფიციალურ საიტზე  

 სქოლიო 

კატეგორია:დაბადებული 1972
კატეგორია:ქართველი ფეხბურთის მწვრთნელები
კატეგორია:სკ თბილისის მწვრთნელები
კატეგორია:თბილისის დინამოს მწვრთნელები
კატეგორია:გორის დილას მწვრთნელები
კატეგორია:დაბადებული 8 დეკემბერი